**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 8/2560**

**วันพุธที่ 2 สิงหาคม พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.วิบูลย์ วงษ์สมบูรณ์ ผู้กำกับการสถานีตำรวจภูธรพรหมบุรี (แทน)

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5.นายวิสุทธิ์ รอดคำ สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. ร.ต.มานิต พัดนาก รักษาการแทนสัสดีอำเภอพรหมบุรี

8. ร.ท.ธีระยุทธ มาภู่ ผบ.มว.2 ชป.พท.ที่6 (ป.พัน.711) (แทน)

9. นายสมฤทธิ์ ปัญญายงค์ ผู้จัดการการไฟฟ้าส่วนภูมิภาค สาขาพรหมบุรี

10.นางพิกุล งามเลิศ ผอ.กศน.อำเภอพรหมบุรี (แทน)

11. นางจินตนา โตอิ่ม ผู้จัดการ ธกส. สาขาพรหมบุรี

12. นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

13. น.ส.สุภลักษณ์ ทองใบ นายกองค์การบริหารส่วนตำบลโรงช้าง (แทน)

14. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

15. นายบุญธรรม สินเขียวพงศ์ กำนันตำบลบางน้ำเชี่ยว

16. นายโอภาส ขำเจริญ กำนันตำบลบ้านแป้ง

17. นายประสิทธิ์ นนท์วงษ์ กำนันตำบลบ้านหม้อ

19. นายมานะ ผลทับทิม กำนันตำบลพระงาม

20. นายมาโนจน์ ภู่ระหงษ์ กำนันตำบลโรงช้าง

21. นายอนันต์ ทองประทีป กำนันตำบลหัวป่า

22. นายเจษฎา ปาลวัฒน์ ปลัดอำเภอ

23. นางบุษยา เกตุแก้ว ปลัดอำเภอ

18. นายณัฐวุฒิ เรืองสม ปลัดอำเภอ

19. นางพีรภาว์ แก่นเสน ปลัดอำเภอ

20. นางสาวจินตนา ทาภักดี ปลัดอำเภอ

**ผู้ไม่มาประชุม** 1. **นางสาวละเมียด โพธิ์งาม** ที่ดินอำเภอพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

 3.นายทวีป ผูกโพธิ์ นายกองค์การบริหารส่วนตำบลบ้านหม้อ (ติดราชการ)

 4. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

 5. นายมุนี คำแย้ม นายกเทศมนตรีตำบลบางน้ำเชี่ยว (ติดราชการ)

**มติที่ประชุม รับทราบ**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 8/2560 ประจำเดือน สิงหาคม 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **เรื่องประธานแจ้งที่ประชุมทราบ**

 **1. เรื่อง การลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูล อำเภอพรหมบุรีขอเชิญชวนส่วนราชการ องค์กรปกครองส่วนท้องถิ่น กำนัน ผู้ใหญ่บ้าน พร้อมด้วย**แพทย์ประจำตำบล สารวัตรกำนัน ผู้ช่วยผู้ใหญ่บ้าน ทุกท่านร่วมลงนามถวายพระพรเนื่องในโอกาสเฉลิมพระชนมพรรษา 65 พรรษา 28 กรกฎาคม 2560 ณ บริเวณหน้าที่ว่าการอำเภอพรหมบุรี ตั้งแต่วันนี้เป็นต้นไป

 **2. เรื่อง การช่วยเหลือผู้ประสบอุทกภัยในเขตพื้นที่ภาคตะวันออกเฉียงเหนือ**

 ตามที่ได้ปรากฏตามข่าวว่าได้เกิดอุทกภัยในหลายพื้นที่ทางภาคตะวันออกเฉียงเหนือ จังหวัดสิงห์บุรี จึงได้จัดตั้งศูนย์ช่วยเหลือผู้ประสบอุทกภัยในเขตพื้นที่ภาคตะวันออกเฉียงเหนือ ณ บริเวณหน้าศาลางจังหวัดสิงห์บุรี หลังใหม่ อำเภอพรหมบุรี จึงขอเชิญชวนส่วนราชการ องค์กรปกครองส่วนท้องถิ่น ทุกแห่ง กำนัน ผู้ใหญ่บ้าน ฯลฯ ทุกท่าน ร่วมบริจาคเงินและสิ่งของที่จำเป็นรวมทั้งประชาสัมพันธ์เชิญชวนผู้มีจิตศรัทธาร่วมบริจาค โดยสามารถบริจาคได้ที่ ณ ศาลากลางจังหวัดสิงห์บุรี หลังใหม่

 **3. เรื่อง ขอเชิญชวนสมัครเป็นสมาชิกฌาปนกิจกิจสงเคราะห์ของกำนัน ผู้ใหญ่บ้าน ฯลฯ ฌ.ป.น.**

 ด้วยสมาคม ฌาปนกิจกิจสงเคราะห์ของกำนัน ผู้ใหญ่บ้าน ฯลฯ ขอความร่วมมือประชาสัมพันธ์เชิญชวนกำนัน ผู้ใหญ่บ้าน ฯลฯ สมัครเป็นสมาชิก ฌาปนกิจสงเคราะห์ของกำนัน ผู้ใหญ่บ้าน ฯลฯ สำหรับท่านที่สนใจสามารถสอบถามรายละเอียดเพิ่มเติมได้ที่ที่ทำการปกครองอำเภอพรหมบุรี

 **4. เรื่องการตรวจสอบข้อมูลผู้ยากไร้ ผู้พิการ และผู้ด้อยโอกาส**

ตามที่ได้ปรากฏข่าวการขอความช่วยเหลือของผู้พิการในเขตพื้นที่อำเภอพรหมบุรีผ่านสื่อโทรทัศน์ ที่ผ่านมา อำเภอพรหมบุรี ได้เข้าตรวจสอบข้อเท็จจริงในการขอความช่วยเหลือของบุคคลดังกล่าว แล้ว พบว่า ผู้ร้องมีความพิการไม่สามารถเดินได้อาศัยอยู่กับมารดาซึ่งป่วยเป็นอัมพาตเป็นผู้ป่วยติดเตียง โดยต้องการความช่วยเหลือในเรื่องของทุนในการประกอบอาชีพเนื่องจากตนเป็นคนพิการไม่สามารถเดินได้ โดยอำเภอได้สอบถามไปยังองค์กรปกครองส่วนท้องถิ่น ในพื้นที่และกำนัน ผู้ใหญ่บ้าน แล้ว พบว่า ได้มีการช่วยเหลือเรื่องเบี้ยยังชีพของ ผู้พิการและผู้สูงอายุอยู่แล้ว ไม่ได้มีรายชื่อตกหล่นแต่อย่างไร ซึ่งในเบื้องต้น อำเภอพรหมบุรี พร้อมด้วยสมาชิก กิ่งกาชาดอำเภอพรหมบุรี ได้เข้าไปมอบสิ่งของข้าวสารอาหารแห้งรวมถึงสิ่งของจำเป็นในเบื้องต้นแล้ว

 ในการนี้ อำเภอพรหมบุรี จึงขอความร่วมมือให้กำนัน ผู้ใหญ่บ้านในพื้นที่ตรวจสอบดูแลข้อมูลผู้ยากไร้ ผู้พิการและผู้ด้อยโอกาสในพื้นที่ หากพบว่ามีความต้องการความช่วยเหลือให้รีบแจ้งมายังอำเภอทันที เพื่อที่จะได้เข้าไปตรวจสอบข้อมูลและให้ความช่วยเหลือในเบื้องต้น

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 7/2560 เมื่อวันอังคารที่ 4 กรกฎาคม 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน กันยายน 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันจันทร์ที่ 4 กันยายน 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

 **2) เรื่อง ขอขอบคุณ**

 **🖝** อำเภอพรหมบุรีขอขอบคุณ ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ที่ร่วมบริจาคโลหิต และจัดหาผู้บริจาคโลหิต ในวันที่ 21 มิถุนายน 2560 โดยมีผู้มาร่วมบริจาคโลหิต จำนวน 131 คน ได้โลหิต จำนวน 100 คน

-3-

🖝อำเภอพรหมบุรี ขอขอบคุณ ส่วนราชการ องค์กรปกครองส่วนท้องถิ่น กำนันผู้ใหญ่บ้าน ฯลฯ ประชาชนทุกภาคส่วน และผู้มีจิตอาสา ทุกท่าน ที่เข้าร่วมโครงการรวมใจเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช และเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูล เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 โดยการร่วมกิจกรรมปลูกต้นยางนาในพื้นที่หมู่ที่ 4 ตำบลหัวป่า และการกำจัดผักตบชวา หมู่ 4 ตำบลบ้านหม้อ

 **3) เรื่อง การดำเนินโครงการขับเคลื่อนอำเภอคุณธรรมตามรอยพระยุคลบาท ประจำเดือน สิงหาคม 2560**

- โครงการเข้าวัดทำบุญ พัฒนาจิต ชีวิตมั่นคง กำหนดจัดในวันที่ 15 สิงหาคม 2560 เวลา 06.30 น. ณ วัดหลวง ตำบลบางน้ำเชี่ยว อำเภอพรหมบุรี

 - โครงการหัวหน้าส่วนราชการพบนักเรียนหน้าเสาธง กำหนดจัดในวันที่ 22 สิงหาคม 2560 เวลา 08.00 น. ณ โรงเรียนวัดอัมพวัน ตำบลพรหมบุรี

 **4) เรื่อง** การจัดกิจกรรม “วันกำนันผู้ใหญ่บ้าน” ประจำปี 2560

 ตามที่กระทรวงมหาดไทยได้ประกาศให้วันที่ 10 สิงหาคมของทุกปี เป็น “วันกำนันผู้ใหญ่บ้าน”

เพื่อเป็นเกียรติแก่สถาบันกำนัน ผู้ใหญ่บ้าน ซึ่งในปี พ.ศ.2560 ตรงกับวันพฤหัสบดีที่ 10 สิงหาคม 2560 กรมการปกครอง จึงได้สั่งการ ดังนี้

 - จัดให้มีการประกอบพิธีทางศาสนาตามความเหมาะสมในแต่ละพื้นที่

- ให้นายอำเภออ่านสารส่งความปรารถนาดีถึงกำนัน ผู้ใหญ่บ้านฯลฯ เนื่องใน “วันกำนัน

 ผู้ใหญ่บ้าน” ประจำปี 2560

 - ให้มอบรางวัลและประกาศเกียรติคุณแก่กำนัน ผู้ใหญ่บ้าน ที่ได้รับรางวัลชั้นที่ 2 แพทย์ประจำตำบล

 สารวัตรกำนัน และผู้ช่วยผู้ใหญ่บ้าน ชั้นที่ 1 และชั้นที่ 2

-ในระหว่างวันที่ 1 – 10 สิงหาคม 2560 ให้กำนัน ผู้ใหญ่บ้านฯลฯ เชิญชวนประชาชนในพื้นที่ร่วมกันจัดกิจกรรมสาธารณประโยชน์ตามความเหมาะสมของแต่ละพื้นที่ เช่น การพัฒนาตำบล หมู่บ้าน ให้เป็นระเบียบ เรียบร้อย ถูกสุขลักษณะสำหรับรายละเอียดการจัดกิจกรรมของอำเภอพรหมบุรี จะแจ้งให้ทราบอีกครั้ง (รอมติที่ประชุมของชมรมกำนัน ผู้ใหญ่บ้านฯลฯ)

**5) เรื่อง การตรวจสอบหนี้สินเกษตรกรของสมาชิกกองทุนฟื้นฟูและพัฒนาเกษตรกร (กฟก.)**

ด้วยคณะกรรมการกองทุนฟื้นฟูและพัฒนาเกษตรกรเฉพาะกิจ ได้มีคำสั่งที่ 6/2560 ลงวันที่ 30 มิถุนายน 2560 เรื่อง แต่งตั้งคณะอนุกรรมการตรวจสอบข้อมูลหนี้สินเกษตรกร ระดับจังหวัด ระดับอำเภอและกรุงเทพมหานคร เพื่อร่วมแก้ไขปัญหาการดำเนินงานของกองทุนฟื้นฟูและพัฒนาเกษตรกร ตามคำสั่งหัวหน้ารักษาความสงบแห่งชาติ ที่ 26/2560

 คณะอนุกรรมการตรวจสอบข้อมูลหนี้สินเกษตรกร ระดับอำเภอ โดยมีนายอำเภอพรหมบุรีเป็นประธาน ได้จัดทำประกาศ ให้เกษตรกรที่เป็นสมาชิกกองทุนฟื้นฟูตามบัญชีรายชื่อฯ มาแจ้งยืนยันข้อมูลหนี้สินกับคณะอนุกรรมกการตรวจสอบข้อมูลหนี้สินเกษตรกร ระดับอำเภอ ดังนี้

 1. เกษตรกรที่ขึ้นทะเบียนหนี้กับกองทุนฟื้นฟูฯ ซึ่งมีที่อยู่ในตำบลพรหมบุรี บ้านแป้ง บางน้ำเชี่ยว และตำบลบ้านหม้อ ให้มาพบในวันที่ 3 สิงหาคม 2560 เวลา 09.00-16.00 ณ หอประชุมอำเภอพรหมบุรี

 2. เกษตรกรที่ขึ้นทะเบียนหนี้กับกองทุนฟื้นฟูฯ ซึ่งมี่ที่อยู่ในตำบลพระงาม โรงช้าง และตำบลหัวป่า ให้มาพบในวันที่ 4 สิงหาคม 2560 เวลา 09.00-16.00 น. ณ หอประชุมอำเภอพรหมบุรี

 จึงขอให้กำนัน ผู้ใหญ่บ้าน ได้แจ้งให้เกษตรกรที่เป็นสมาชิกกองทุนฟื้นฟูฯ มาพบในวัน เวลา และสถานที่ดังกล่าว

-4-

 **6) เรื่อง การรักษาความปลอดภัยห้วงวันหยุดราชการต่อเนื่อง**

เนื่องจากเดือนสิงหาคม 2560 มีวันหยุดราชการต่อเนื่อง ซึ่งจะมีประชาชนจำนวนมากเดินทางกลับภูมิลำเนา รวมทั้งเดินทางเพื่อท่องเที่ยว ณ สถานที่ต่างๆ ดังนั้น เพื่อเป็นการป้องกันมิให้เกิดปัญหาในห้วงเวลาดังกล่าว จึงขอให้ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ดำเนินการ ดังนี้

1. ปรับเพิ่มมาตรการรักษาความปลอดภัยและการระมัดระวังอัคคีภัย รวมถึงการจัดเจ้าหน้าที่อยู่เวรรักษาความปลอดภัยสถานที่ราชการ และ สถานที่สำคัญต่างๆ รวมทั้งตรวจตราเฝ้าระวังสิ่งผิดปกติต่างๆในพื้นที่ที่รับผิดชอบ

2. จัดเตรียมแผนหรือมาตรการรองรับเมื่อปรากฏสถานการณ์ฉุกเฉิน โดยเฉพาะแหล่งท่องเที่ยวที่มีประชาชนจำนวนมาก รวมถึงพื้นที่เสี่ยงต่อการก่อเหตุที่จะส่งผลกระทบต่อความสงบเรียบร้อย

3. ติดตามความเคลื่อนไหวของบุคคลหรือกลุ่มบุคคลที่อาจก่อเหตุหรือสร้างสถานการณ์ซึ่งส่งผลกระทบต่อความสงบเรียบร้อยของบ้านเมือง หากพบบุคคลหรือกลุ่มบุคคลต้องสงสัยให้รีบแจ้งให้อำเภอทราบ

4. ให้กำนัน ผู้ใหญ่บ้าน หมั่นตรวจตราสอดส่องดูแลรักษาความสงบเรียบร้อยภายในตำบล/หมู่บ้าน อย่างสม่ำเสมอ ถ้ามีคนจรเข้ามาในหมู่บ้านและสงสัยว่าไม่ได้มาโดยสุจริต หรือมีเหตุอันควรสงสัยว่าผู้ใดกระทำความผิดและกำลังจะหลบหนี ให้แจ้งเบาะแสหรือควบคุมตัวบุคคลดังกล่าวส่งเจ้าหน้าที่รัฐ เพื่อดำเนินการตามกฎหมาย

5. ขอความร่วมมือภาคส่วนต่างๆ อาทิ ข้าราชการ อาสาสมัคร นักเรียนนักศึกษา ครูบาอาจารย์ และประชาชนทั่วไป ร่วมสอดส่องดูแล และเฝ้าระวังสิ่งผิดปกติ พร้อมทั้งสามารถแจ้งรายละเอียดสำคัญต่อเจ้าหน้าที่ที่เกี่ยวข้อง เพื่อตรวจสอบ และ ระงับยับยั้งมิให้เหตุร้ายเกิดขึ้น

 **7) เรื่อง การเกิดเหตุอัคคีภัย หมู่ที่ 2 ตำบลบางน้ำเชี่ยว**

เมื่อวันพุธที่ 26 กรกฎาคม 2560 เวลาประมาณ 08.00 น. ได้เกิดเหตุเพลิงไหม้บ้านพักอาศัยไม่มีเลขที่ สภาพบ้านเป็นเพิงสังกะสี หมู่ที่ 2 ตำบลบางน้ำเชี่ยว อำเภอพรหมบุรี จังหวัดสิงห์บุรี มีนายวิโรจน์ สาคร อายุ 41 ปี เป็นหัวหน้าครอบครัว ประกอบอาชีพ รับจ้างทั่วไป มีผู้อยู่อาศัย 4 คน ภรรยาและลูก 2 คน บ้านที่เกิดเหตุอยู่ใกล้กับบ้าน นางเทียนหอม ช่างประดับ บ้านเลขที่ 25 หมู่ที่ 2 ตำบลบางน้ำเชี่ยว อำเภอพรหมบุรี จังหวัดสิงห์บุรี ขณะเกิดเหตุไม่มีผู้อาศัยอยู่ในบ้าน เจ้าหน้าที่ดับเพลิงของเทศบาลตำบลบางน้ำเชี่ยวได้ระดมเข้าดับเพลิงและสามารถควบคุมเพลิงไว้ได้ เวลาประมาณ 08.30 น. ตรวจสอบที่เกิดเหตุ ปรากฏว่าไม่มีผู้ได้รับบาดเจ็บหรือเสียชีวิต บ้านได้รับความเสียหายทั้งหลัง จำนวน 1 หลัง สาเหตุอยู่ระหว่างการตรวจสอบ ในส่วนของการให้ความช่วยเหลือ อำเภอพรหมบุรีได้นำสิ่งของดำรงชีพเบื้องต้นไปมอบให้ พร้อมทั้งแจ้งเทศบาลตำบลบางน้ำเชี่ยวให้ความช่วยเหลือตามระเบียบต่อไป

อำเภอพรหมบุรี จึงขอเชิญชวนหัวหน้าส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วมบริจาคเงินหรือปัจจัยอื่นๆ เพื่อนำไปช่วยเหลือผู้ประสบภัย

**8) เรื่อง การประชุมศูนย์ปฏิบัติการป้องกันและปราบปรามยาเสพติดหมู่บ้าน ชุมชน**

 **(ศปปส.ม/ช)**

ด้วยปัจจุบันปัญหายาเสพติดยังคงมีการแพร่ระบาดในหมู่บ้านชุมชน กระทรวงมหาดไทยได้มีข้อสั่งการ มอบนโยบายและแนวทางปฏิบัติราชการรวมทั้งติดตามความคืบหน้าในการดำเนินงานในการป้องกันและแก้ไขปัญหายาเสพติด

 อำเภอพรหมบุรี จึงขอให้กำนัน ผู้ใหญ่บ้าน จัดให้มีการประชุมคณะกรรมการหมู่บ้าน/ชุมชน เป็นประจำทุกเดือน พร้อมทั้งส่งแบบรายงาน ศปปส.ม/ช ให้อำเภอทราบทุกเดือน

 **9) เรื่อง ขอความร่วมมือรณรงค์ประชาสัมพันธ์เพิ่มช่องทางการบริจาคอวัยวะเพื่อการปลูกถ่าย**

ตามที่กรมการปกครอง แจ้งขอความร่วมมือให้อำเภอ สำนักงานเขต เทศบาลและเมืองพัทยาอำนวยความสะดวกแก่ประชาชนที่มีความประสงค์จะขอบริจาคอวัยวะและดวงตาให้สภากาชาดไทย

-5-

สามารถแสดงความจำนงได้ขณะมาขอทำบัตรประจำตัวประชาชน ณ ที่ว่าการอำเภอ สำนักงานเขต เทศบาล และเมืองพัทยาได้ตั้งแต่วันที่ 1 มกราคม 2560 การดำเนินการกรณีดังกล่าวจะดำเนินการได้ เฉพาะกรณีที่ประชาชนมาติดต่อขอมีบัตรประจำตัวประชาชนเท่านั้น ทำให้ประชาชนอีกกลุ่มหนึ่งที่มาติดต่องานทะเบียนอื่นๆ หรือประชาชนทั่วไปที่มีความประสงค์จะบริจาคอวัยวะและดวงตาให้สภากาชาดไทย ไม่สามารถดำเนินการได้ เนื่องจากยังไม่ครบกำหนดเวลาที่จะยื่นคำขอมีบัตรประจำตัวประชาชนใหม่

 กรมการปกครอง แจ้งว่าเพื่อเป็นการเพิ่มช่องทางบริจาคอวัยวะเพื่อการปลูกถ่ายเป็นไปด้วยความเรียบร้อยและทั่วถึงมากขึ้นจึงได้ดำเนินการปรับปรุงระบบการบริจาคอวัยวะและดวงตาเพื่อการปลูกถ่ายกรณีประชาชนไม่ได้มาขอทำบัตรประจำตัวประชาชนแต่ต้องการแสดงความจำนงบริจาคอวัยวะและดวงตา รายละเอียดสามารถสอบถามเพิ่มเติมได้ที่สำนักทะเบียนอำเภอพรหมบุรี

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานปศุสัตว์อำเภอ**

 🖝**เรื่อง แจ้งเกษตรกรผู้เข้าร่วมโครงการ ธนาคารโคกระบือ**

สำนักงานปศุสัตว์อำเภอพรหมบุรี ขอความร่วมมือกำนัน ผู้ใหญ่บ้าน ฯลฯ แจ้งข่าวประชาสัมพันธ์ให้กับเกษตรกรที่เข้าร่วมโครงการธนาคารโคกระบือ ซึ่งในเขตพื้นที่อำเภอพรหมบุรี มีเกษตรกรที่เข้าร่วมโครงการ จำนวน 3 ราย หากพบว่ามีการจำหน่ายโคที่รับไปเลี้ยง สำนักงานปศุสัตว์อำเภอจะดำเนินคดีตามกฎหมายทันที

**มติที่ประชุม รับทราบ**

 **4.1 สถานีตำรวจภูธรพรหมบุรี**

 **เรื่อง ผลการจับกุมยาเสพติด ประจำเดือนกรกฎาคม 2560**

 สถานีตำรวจภูธรพรหมบุรีขอแจ้งผลการจับกุมยาเสพติดในพื้นที่อำเภอพรหมบุรี จับกุมได้จำนวน 7 ราย ผู้ต้องหา 8 คน ได้ของกลางคือ ยาเสพติด 3,800 เม็ด ยาไอซ์ 400 กรัม ซึ่งเหตุเกิดใน 2 ตำบล คือ ตำบลบ้านหม้อ และตำบลโรงช้าง

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)